BSNL ने जून महीने में 777 और 1277 रुपये के ब्रॉडबैंड प्लान लॉन्च किए थे। ये दोनों प्लान्स फाइबर टू द होम के लिए थे। BSNL के 777 रुपये के प्लान में यूजर्स को हर महीने 500 जीबी डाटा मिल रहा है। इसकी स्पीड 50 एमबीपीएस की होगी। वहीं, 1277 रुपये के प्लान की बात करें तो इसमें प्रति महीना डाटा 750 जीबी होगा। इसकी स्पीड 100 एमबीपीएस की होगी। आपको बता दें कि हाल ही में रिलायंस इंडस्ट्रीज की एजीएम में Jio Giga Fiber के बारे में जानकारी सामने आई थी। कंपनी इसमें 1 जीबीपीएस की स्पीड देगी। वहीं, GigaFiber के अलावा Jio Giga Tv के लॉन्चिंग की भी जानकारी दी गई थी। ग्राहक इस सर्विस के लिए 15 अगस्त से रजिस्ट्रेशन करा सकेंगे।